 Mesto Stará Turá

Mestský úrad, Gen. M. R.Štefánika375/63, 916 01 Stará Turá

ROZPOČTOVÉ OPATRENIE č.: 20240038

Predkladateľ: Mgr. Jana Potfajová, vedúca oddelenia projektový manažér

Dátum: 03.09.2024

V súlade s § 14 ods. 2 písm. c) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov predkladám primátorovi mesta návrh na rozpočtové opatrenie –  povolené prekročenie a viazanie výdavkov, a to:

navýšením výdavkovna položke rozpočtu:

*15.2. Podprogram: Administratíva - vnútorná správa,*

riadok *Vzdelávanie;* ekonomická klasifikácia: 637; Typ: B v sume 21 600 €

*prekročenie výdavkov rozpočtu nie je viazané navýšením príjmovej časti rozpočtu; financovanie bude zrealizované z prebytku rozpočtu*

*Dôvodová správa:*

V súlade so zámerom zlepšovať poskytované služby zamestnancami mestského úradu, využilo vedenie mestského úradu možnosť edukácie zapojiť sa do národného projektu vzdelávania, ktoré je v gescii Úradu práce sociálnych vecí a rodiny pod názvom Podpora rozvoja zručností zamestnancov (https://www.upsvr.gov.sk/narodne-projekty-oznamenia-o-moznosti-predkladania-ziadosti-o-poskytnutie-financneho-prispevku/projekt-podpora-rozvoja-zrucnosti-zamestnancov.html?page\_id=1348329).

Celkové náklady predloženej žiadosti „Vzdelávanie zamestnancov Mestského úradu Stará Turá“ predstavujú sumu 21 600€, pričom financovanie celého projektu je formou poskytnutia externých zdrojov a tieto budú v plnej výške refundované, ak bude žiadosť v plnom rozsahu schválená. Témou vzdelávania zamestnancov je zdokonaľovanie IT a osvojenie si tzv. mäkkých zručností.

V súčasnosti prebieha posudzovanie schvaľovania podanej žiadosti o príspevok kompetentnými inštitúciami. Časový harmonogram vzdelávania je striktne daný a začína už 12. septembra 2024. V prípade schválenia našej žiadosti o príspevok budeme musieť vzdelávanie hneď začať, aby sme stihli vzdelávanie ukončiť do konca októbra 2024, ako je určené v podmienkach výzvy a v harmonograme. Z tohto dôvodu predkladáme rozpočtové opatrenie na plnú sumu, ktorá je uvedená v žiadosti o príspevok. Predpokladáme, že refundácia vynaložených finančných nákladov bude ešte tento rok.

Po schválení našej žiadosti mesto Stará Turá zrealizuje rozpočtové opatrenie, ktorým navýši bežné príjmy v príjmovej časti rozpočtu v položke *310 tuzemské bežné granty a* *transfery* – podpoložka *dotácia v VU MPSVAR SR na pohreb, vzdelávanie, dotácia COVID 19,* ekonomická klasifikácia *312.*

V prípade, ak naša žiadosť o príspevok nebude schválená, vzdelávanie zamestnancov úradu nebude realizované a rozpočtovým opatrením sa zruší navýšenie výdavkov o sumu 21 600 € v položke rozpočtu, ktorá je uvedená v tomto rozpočtovom opatrení.

*Dopad na rozpočet:*

Toto rozpočtové opatrenie zvyšuje výdavkovú časť rozpočtu a z uvedeného dôvodu ponižuje výsledné rozpočtové hospodárenie o sumu 21.600 €.

Základnú finančnú kontrolu v zmysle § 7 Zákona č. 357/2015 Z.z. o finančnej kontrole a audite vykonali:

|  |
| --- |
| Zodpovedný zamestnanec  Finančnú operáciu alebo jej časť je\* / ~~nie je~~\* A) možné vykonať, ~~B)~~ ~~možné v nej pokračovať alebo C) potrebné vymáhať poskytnuté plnenie, ak sa finančná operácia alebo jej časť už vykonala~~  Podpis zodpovedného zamestnanca: Mgr. Jana Potfajová dátum: 03.09.2024 |
| Vedúci zamestnanec  Finančnú operáciu alebo jej časť je\* / ~~nie je~~\* A) možné vykonať, ~~B) možné v nej pokračovať alebo C) potrebné vymáhať poskytnuté plnenie, ak sa finančná operácia alebo jej časť už vykonala~~  Podpis vedúceho zamestnanca: Ing. Jaroslava Antalová dátum: 03.09.2024 |

*\* nehodiace sa prečiarknite*

*Stanovisko primátora mesta*

V súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov primátor mesta PharmDr. Leopold Barszcz *s ú h l a s í* s predložením tohto rozpočtového opatrenia na rokovanie mestského zastupiteľstva.

......................................................

*dátum a podpis*