Mesto Stará Turá

Mestský úrad, Gen. M. R. Štefánika 375/63, 916 01 Stará Turá

ROZPOČTOVÉ OPATRENIE č.: 20240035

Predkladateľ: Ing. arch. Katarína Robeková

Dátum: 14.08.2024

V súlade s § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov predkladám primátorovi mesta návrh na rozpočtové opatrenie - presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky, a to

z položky rozpočtu:

*8.2. Podprogram: Dopravná bezpečnosť*

ekonomická klasifikácia: 637 služby (dopravné projekty),

Typ: B; v sume: 1 898 €

na položku rozpočtu:

*12.3.6 Projekt: Rekonštrukcia lávok cez potok*

ekonomická klasifikácia: 717 realizácia stavieb a ich technického zhodnotenia (rekonštrukcia lávok cez potok Tŕstie); Typ: K v sume: 1 898 €

*Dôvodová správa:*

V priebehu zabezpečovania projektovej dokumentácie stavby : „Lávky cez potok Tŕstie, Stará Turá“, vyplynuli požiadavky na jej dopracovanie, ktoré vzišli z rokovaní s dotknutými orgánmi a neboli predmetom zmluvy so zhotoviteľom projektovej dokumentácie. Požadovaná finančná čiastka 1 570 € predstavuje náklady súvisiace s úpravou projektu - zmenu tvaru a výškového osadenia lávok z dôvodu ich posunutia mimo ochranného pásma VN, úpravu výškového osadenia lávok na základe hydrotechnického prepočtu storočnej vody Q100 a podmienkam Slovenského vodohospodárskeho podniku š.p. o výške osadenia lávok. Ide tiež o náklady súvisiace s nasvietením priechodov pre chodcov, ktoré nadväzujú na riešené lávky.

Cenová ponuka od zhotoviteľa projektu Ing. arch. Mareka Pavlecha v sume 1 570 € je prílohou tohto rozpočtového opatrenia.

Ďalej požadovaná čiastka vo výške 328 € predstavuje výdavky na zabezpečenie stanovísk a vyjadrení k územnému konaniu pre stavbu: „LIDL Stará Turá - Vyvolané investície, SO 01 Lávka“. V zmysle zmluvy o budúcej kúpnej zmluve č. 20/maj/HLZ/2022 mesto Stará Turá zabezpečí na svoje náklady vydanie a právoplatnosť územného rozhodnutia pre vybudovanie lávky pre peších cez potok od maloobchodnej prevádzky smerom k poliklinike.

*Dopad na rozpočet:*

Toto rozpočtové opatrenie nezvyšuje celkové príjmy ani celkové výdavky rozpočtu, preto nemá vplyv na výsledné rozpočtové hospodárenie.

Základnú finančnú kontrolu v zmysle § 7 Zákona č. 357/2015 Z.z. o finančnej kontrole a audite vykonali:

|  |
| --- |
| Zodpovedný zamestnanec Ing. arch. Katarína Robeková  Finančnú operáciu alebo jej časť je\* / ~~nie je~~\* A) možné vykonať, ~~B) možné v nej pokračovať alebo C) potrebné vymáhať poskytnuté plnenie, ak sa finančná operácia alebo jej časť už vykonala~~  Podpis zodpovedného zamestnanca: .......................................................... dátum: 14.08.2024 |
| Vedúci zamestnanec Mgr. Jana Potfajová  Finančnú operáciu alebo jej časť je\* / ~~nie je~~\* A) možné vykonať, ~~B) možné v nej pokračovať alebo C) potrebné vymáhať poskytnuté plnenie, ak sa finančná operácia alebo jej časť už vykonala~~  Podpis vedúceho zamestnanca: ................................................................... dátum: 14.08.2024 |

*\* nehodiace sa prečiarknite*

*Stanovisko primátora mesta*

V súlade s § 2 ods. 3) Zásad hospodárenia s majetkom mesta Stará Turá primátor mesta PharmDr. Leopold Barszcz rozpočtové opatrenie *s c h v a ľ u j e* .

......................................................

*dátum a podpis*