Mesto Stará Turá

Mestský úrad, Gen. M. R. Štefánika 375/63, 916 01 Stará Turá

ROZPOČTOVÉ OPATRENIE č.: 20240042

Predkladateľ: Mgr. Jana Potfajová

Dátum: 18.09.2024

V súlade s § 14 ods. 2 písm. c) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov predkladám primátorovi mesta návrh na rozpočtové opatrenie - povolené prekročenie a viazanie výdavkov v rámci schváleného rozpočtu, a to na nasledovných položkách výdavkovej časti programového rozpočtu:

*12.1. Podprogram: Verejné priestranstvá – transfer TSST*

ekonomická klasifikácia: 717 realizácia stavieb a ich technického zhodnotenia

(solár. cykloodpočívadlo, informač. panel)

Typ: K; v sume 45 529,56 €

*prekročenie výdavkov rozpočtu je viazané rozhodnutím mestského zastupiteľstva o použití rezervného fondu, t. j. navýšením príjmovej časti rozpočtu:*

*400 príjmy z transakcií s finančnými aktívami a finančnými pasívami*

ekonomická klasifikácia: 454 prevod prostriedkov z rezervného fondu;

Typ: FO v sume 45 529,56 €

*Dôvodová správa:*

Mesto Stará Turá podalo žiadosť o nenávratný finančný príspevok na projekt „Solárny cykloprístrešok s nabíjacou stanicou pre elektrobicykle“.

Celková cena projektu na základe výkazu výmeru je 45 529,56 €, schválená výška NFP je 43 253,08 €. Spolufinancovanie mesta tvorí 5%, t.j. v sume 2 276,48 €. Financovanie projektu bude formou refundácie, ktorá bude s najväčšou pravdepodobnosťou zrealizovaná v roku 2025.

Materiály k predmetnému bodu rokovania boli prerokované 15. zasadnutí Mestského zastupiteľstva Stará Turá dňa 24.4.2024. Na základe uznesenia číslo 11 – 15/2024 bolo schválené zabezpečenie finančného krytia schválenej žiadosti o NFP projektu „Solárny cykloprístrešok s nabíjacou stanicou pre elektrobicykle“, ale bez rozpočtového opatrenia k tomuto bodu, ktoré bolo poslancami MsZ stiahnuté z rokovania s odporúčaním začať verejné obstarávanie a až po skončení verejného obstarávania zrealizovať rozpočtové opatrenie.

Verejné obstarávanie bolo 17.9.2024 ukončené, kde najnižšia suma bola v hodnote

45 284,14 €. Na základe podmienok výzvy je stanovené, že ak je vysúťažená nižšia suma ako bola celková cena projektu v žiadosti o NFP, tak vzniknutý rozdiel sa môže použiť na neočakávané výdavky v rámci projektu alebo na otváraciu akciu.

*Dopad na rozpočet:*

Toto rozpočtové opatrenie navyšuje celkové príjmy a celkové výdavky rozpočtu o rovnakú sumu, preto nemá vplyv na výsledné rozpočtové hospodárenie. Vzhľadom na krytie výdavkov z prostriedkov rezervného fondu toto rozpočtové opatrenie zníži stav rezervného fondu o sumu 45 529,56 €.

Základnú finančnú kontrolu v zmysle § 7 Zákona č. 357/2015 Z.z. o finančnej kontrole a audite vykonali:

|  |
| --- |
| Zodpovedný zamestnanec Mgr. Jana Potfajová  Finančnú operáciu alebo jej časť je\* / ~~nie je~~\* A) možné vykonať, ~~B) možné v nej pokračovať alebo C) potrebné vymáhať poskytnuté plnenie, ak sa finančná operácia alebo jej časť už vykonala~~  Podpis zodpovedného zamestnanca: .......................................................... dátum: 18.09.2024 |
| Vedúci zamestnanec Ing Jaroslava Antalová  Finančnú operáciu alebo jej časť je\* / ~~nie je~~\* A) možné vykonať, ~~B) možné v nej pokračovať alebo C) potrebné vymáhať poskytnuté plnenie, ak sa finančná operácia alebo jej časť už vykonala~~  Podpis vedúceho zamestnanca: ................................................................... dátum: 18.09.2024 |

*\* nehodiace sa prečiarknite*

*Stanovisko primátora mesta*

V súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov primátor mesta PharmDr. Leopold Barszcz *s ú h l a s í* s predložením tohto rozpočtového opatrenia na rokovanie mestského zastupiteľstva.

......................................................

*dátum a podpis*