Mesto Stará Turá

Mestský úrad, Gen. M. R. Štefánika 375/63, 916 01 Stará Turá

ROZPOČTOVÉ OPATRENIE č.: 20240040

Predkladateľ: Ing. arch. Katarína Robeková

Dátum: 04.09.2024

V súlade s § 14 ods. 2 písm. c) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov predkladám primátorovi mesta návrh na rozpočtové opatrenie - povolené prekročenie a viazanie výdavkov v rámci schváleného rozpočtu, a to na nasledovných položkách výdavkovej časti programového rozpočtu:

*12.4.4. Projekt: Terénne a parkové úpravy priestoru medzi ul. Mierovou, SNP a BD č. 5*

ekonomická klasifikácia: 717 realizácia stavieb a ich technického zhodnotenia (úpravy priestoru medzi ul. Mierovou, SNP a BD č. 5)

Typ: K; v sume 25.800 €

*prekročenie výdavkov rozpočtu je viazané rozhodnutím mestského zastupiteľstva o použití rezervného fondu, t. j. navýšením príjmovej časti rozpočtu:*

*400 príjmy z transakcií s finančnými aktívami a finančnými pasívami*

ekonomická klasifikácia: 454 prevod prostriedkov z rezervného fondu;

Typ: FO v sume 25.800 €

*Dôvodová správa:*

V roku 2021 vyhlásilo mesto Stará Turá urbanisticko-architektonicko-krajinársku súťaž so zámerom vytvoriť v zóne Mierová aktívny a atraktívny priestor s výrazným zastúpením zelene s ohľadom na kvalitu verejného priestoru, klimatické opatrenia, prítomnosť vodného toku, kontext obytnej a pešej zóny, dopyt po doplnkových funkciách a službách a priestorové napojenie na okolie. S autorom víťazného návrhu bola podpísaná zmluva o dielo (<https://www.staratura.sk/resources/documents/zmluva-o-dielo-vypracovanie-projektovej-dokumentacie-stara-tura-zona-mierova.pdf>), kde predmetom zmluvy je vypracovanie projektovej dokumentácie podľa víťazného súťažného návrhu.

Autor víťazného návrhu odovzdal 20.8.2024 návrh stavby „Stará Turá zóna Mierová“.

Požadované finančné prostriedky v sume 25 800 € predstavujú náklady na zabezpečenie dokumentácie pre Územné rozhodnutie (DUR), ktorá nadväzuje na odovzdaný návrh stavby.

V zmysle zmluvy je druhým krokom (časť B) vypracovanie dokumentácie pre Územné rozhodnutie (DUR), ktorý pozostáva zo:

1. Zabezpečenia projektovej prípravy pre územné konanie DUR s obsahom zodpovedajúcim architektonickej štúdii, s profesiami na úrovni požadovanej v územnom konaní: prípojky, materiál k súhlasu dotknutých orgánov štátnej správy.

2. Vypracovanie dokumentácie prikladanej k návrhu na vydanie územného rozhodnutia.

Prerokovanie dokumentácie s dotknutými orgánmi za účelom vydania územného rozhodnutia (inžiniersku činnosť) bude zabezpečovať mesto Stará Turá.

*Dopad na rozpočet:*

Toto rozpočtové opatrenie navyšuje celkové príjmy a celkové výdavky rozpočtu o rovnakú sumu, preto nemá vplyv na výsledné rozpočtové hospodárenie. Vzhľadom na krytie výdavkov z prostriedkov rezervného fondu toto rozpočtové opatrenie zníži stav rezervného fondu o sumu 25.800 €.

Základnú finančnú kontrolu v zmysle § 7 Zákona č. 357/2015 Z.z. o finančnej kontrole a audite vykonali:

|  |
| --- |
| Zodpovedný zamestnanec Ing. arch. Katarína Robeková  Finančnú operáciu alebo jej časť je\* / ~~nie je~~\* A) možné vykonať, ~~B) možné v nej pokračovať alebo C) potrebné vymáhať poskytnuté plnenie, ak sa finančná operácia alebo jej časť už vykonala~~  Podpis zodpovedného zamestnanca: .......................................................... dátum: 04.09.2024 |
| Vedúci zamestnanec Mgr. Jana Potfajová  Finančnú operáciu alebo jej časť je\* / ~~nie je~~\* A) možné vykonať, ~~B) možné v nej pokračovať alebo C) potrebné vymáhať poskytnuté plnenie, ak sa finančná operácia alebo jej časť už vykonala~~  Podpis vedúceho zamestnanca: ................................................................... dátum: 04.09.2024 |

*\* nehodiace sa prečiarknite*

*Stanovisko primátora mesta*

V súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov primátor mesta PharmDr. Leopold Barszcz *s ú h l a s í* s predložením tohto rozpočtového opatrenia na rokovanie mestského zastupiteľstva.

......................................................

*dátum a podpis*